Diriaou da noz e oa bet diskouezet e  Choariva Kerne frouezh al labour choariva bloaz kaset da benn gant holl skolidi liveoù ar 6ved hag ar 5ved. Graet eo bet ar chentelioù choariva gant Fanny ha skoazellet eo bet gant Goulchan Kervella ha Bob Simon eus Strollad ar Vro-Bagan.      Gant ar 6ved Melen e oa an tri skourr impinad lakaet da bezhig-choari diwar ur gontadenn dastumet gant Fañch an Uhel.  Gant ar 6ved Glas ur bannachig avelul levr gant Mari Kermerch, bet skrivet evit priz ar yaouankiz ha lakaet da zegouezhout amañ gant ar choariva.      Gant ar 5ved e oa sketchoù a dremene en un ti-gar dindan titl Valentren. Fent, feulster, diforchidigezh, karantez, gant krennarded asur ha distagellet.      Evit echuiñ e oa un emgann, pe kentoch ur battle evel ma lavar tud ar break dañs. Hip-hop gant skolajidi ampart ha rap ganto ivez a-unanoù ha gant ar chlasad a-bezh.    Gant Rachid ez eus bet graet un tamm mat eus al labour-mañ. Gant ar chlub rap bep yaou en deus gellet lakaat sonerezh war div ganaouenn savet gantañ ha sikour hor skolidi gant an enrollañ hag an distagañ.    Ur gerig choazh  diwar-benn ar sevenadur hip hop a zedenn kalzik a dud er skolaj. Ar sevenadur-mañ a zo ganet en ur charter feuls-tre, ar Bronx, e New York gant Afrika Mambata er bloavezhioù 1980. Teir lodenn arzel a oa : ar graff, an dañs (break dance) hag ar rap. Tamm ha tamm eo deuet ar rap amerikan en Europa hag alies e vez gwelet tud a ra rap ha graff (Krista), pe dañs ha rap (Axel). An dañserien a zesk o-unan alies, gant stajoù, pe amañ gant Ali a zo deuet da di-annez Kuzon ugent gwech dal lun noz gant ur  strollad 10 bugel. Setu perak e oa an diskan da heul en eil kanaouenn (Afrika) : Ha petra  vefemp deuet ni amañ da vezañ ma ne vefe ket ar chan, an dañs, Afrika Mambata, wolof, swahili, brezhoneg, bambara, e pep lech ar memes kan, e pep lech ar memes tra.     Labour a feson a zo bet. Priziet bras eo bet gant an arvesterien. Ur skol dalvoudus eo ar choariva evit hor re yaouank. Mat e vefe prederiañ war an doare da ziskouez o labour da vuioch a dud. 